
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

338. Συγκρότηση και Λειτουργία Δημοσίων Στρατιωτι¬ 


κών Ταμείων (ΔΣΤ) στην Πολεμική Αεροπορία 

(ΠΑ). 1 

339. Διορισμός ή πρόσληψη πολιτών της Ευρωπαϊκής 
Ένωσης σε θέσεις εκπαιδευτικού προσωπικού 
της Δευτεροβάθμιας Εκπαίδευσης. 2 

ΑΠΟΦΑΣΕΙΣ 

Μείωση των βασικών επιτοκίων της Τράπεζας της Ελ¬ 
λάδος. 3 

Απόκτηση ιδιότητας μέλους του Χρηματιστηρίου Πα- 
ραγώγων Αθηνών (ΧΠΑ) από την Τράπεζα Κύπρου 
ΛΤΔ. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 2279/2000 κοινή απόφαση 
Υπουργών Οικονομικών και Ανάπτυξης. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 338 
Συγκρότηση και Λειτουργία Δημοσίων Στρατιωτικών Τα¬ 
μείων (ΔΣΤ) στην Πολεμική Αεροπορία (ΠΑ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 33 του Ν.Δ. 721/70 «Περί 
Οικονομικής Μερίμνης και Λογιστικού των Ενόπλων Δυ¬ 
νάμεων» (ΦΕΚ251/Α'). 

2. Τις διατάξειςτου Ν. 2362/95 «ΠερίΔημοσίου Λογιστι¬ 
κού, Ελέγχου των δαπανώντου Κράτους και άλλες διατά¬ 
ξεις» (ΦΕΚ 247/Α'), ιδία δε των άρθρων 57, 67, 109. 

3. Τη διάταξη του άρθρου 17παρ. 1 εδ. 1 του Ν. 2292/95 
«περί Οργάνωσης και Λειτουργίας του Υπουργείου Εθνι¬ 
κής Άμυνας» (ΦΕΚ 35/Α'). 

4. Την αριθ. 168/9-7-1999 απόφαση του Ανωτάτου Αε¬ 
ροπορικού Συμβουλίου. 


5. Την αριθ. 1039386/441/Α0006/21-4-2000 (ΦΕΚ 571/ 
Β'/21-4-2000) κοινή απόφαση Πρωθυπουργού και Υπουρ¬ 
γού περί «ανάθεσης αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

6. Το γεγονός ότι από τις διατάξεις του παρόντος Δια¬ 
τάγματος δεν προκαλείται πρόσθετη δαπάνη σε βάρος 
του Κρατικού Προϋπολογισμού, σύμφωνα με το άρθρο 
29Α' του Ν. 1558/85 (ΦΕΚ 137/Α'), όπως προστέθηκε με 
το άρθρο 27 του Ν. 2081/92 (ΦΕΚ 154/Α') και τροποποιή¬ 
θηκε με το άρθρο 1 παρ. 2α του Ν. 2469/97 (ΦΕΚ38/Α'). 

7. Την αριθ. 287/14-7-2000 γνωμοδότηση του Συμβου¬ 
λίου της Επικράτειας, με πρόταση του Υπουργού Εθνικής 
Άμυνας και του Υφυπουργού Οικονομικών, αποφασίζουμε: 

Άρθρο 1 

Ίδρυση Δημοσίων Στρατιωτικών Ταμείων. 

1. Με απόφαση του Αρχηγού του Γενικού Επιτελείου 
Αεροπορίας, που δημοσιεύεται στην Εφημερίδα της Κυ¬ 
βέρνησης, ιδρύονται στην Πολεμική Αεροπορία τα προ- 
βλεπόμενα στις κείμενες διατάξεις Δημόσια Στρατιωτικά 
Ταμεία (ΔΣΤ/ΠΑ). 

2. Στην ως άνω απόφαση καθορίζεται η τοπική αρμο¬ 
διότητα του Δημοσίου Στρατιωτικού Ταμείου επί των 
Στρατιωτικών Μονάδων και οι Πίνακες Οργάνωσης και 
Υλικού (Π.Ο.Υ.). 

Άρθρο 2 

Συγκρότηση - Υπαγωγή - Οργάνωση. 

Τα Δημόσια Στρατιωτικά Ταμεία είναι οικονομικώς αυ¬ 
τοτελείς Στρατιωτικές Υπηρεσίες, για τη συγκρότηση, 
υπαγωγή και οργάνωση των οποίων έχουν εφαρμογή οι 
ισχύουσες για τη συγκρότηση, υπαγωγή και οργάνωση 
των Στρατιωτικών Υπηρεσιών διατάξεις. 

Άρθρο 3 

Όργανα - Ειδικά Καθήκοντα - 
Τρόπος Παράδοσης - Παραλαβής. 

1. Όργανα του Δημόσιου Στρατιωτικού Ταμείου είναι ο 
Διευθυντής αυτού και ο Ταμίας. 

2. Ο Διευθυντής και ο Ταμίας έχουν και ασκούν αντί¬ 
στοιχα διοικητική αρμοδιότητα, είναι δημόσιοι υπόλογοι 
και ασκούν επίσης τις οικονομικές αρμοδιότητες του Τα¬ 
μείου, υπέχοντας αντίστοιχα τις προβλεπόμενες στις κεί¬ 
μενες διατάξεις ευθύνες. 

3. Ο Διευθυντής του Ταμείου έχει και ασκεί διοικητική 
αρμοδιότητα Διοικητού Μονάδος και είναι αρμόδιος για 
την έγκαιρη, ομαλή και κανονική διαχείριση και απόδοση 
των δια του Ταμείου διακινουμένων, εισπραττομένων ή 
καταβαλλομένων κονδυλίων. 

4. Ο Ταμίας είναι δημόσιος υπόλογος και εκτελεί τις 
προβλεπόμενες οικονομικές και λογιστικές πράξεις και 
τηρεί τα προβλεπόμενα Βιβλία. Συγκεντρώνει επίσης, 
ταξινομεί και τηρεί στατιστικά και απολογιστικά στοιχεία, 
κατά τις κείμενες διατάξεις. 

5. Ο προβλεπόμενος για τα οικονομικά όργανα των 
Στρατιωτικών Μονάδων τρόπος παράδοσης-παραλαβής 
των καθηκόντων τους και ο τρόπος επιθεωρήσεως και 
ελέγχου αυτών, έχει εφαρμογή και για τα όργανα των 
Δημοσίων Στρατιωτικών Ταμείων. 

Άρθρο 4 

Οικονομικός Έλεγχος, Οικονομικές Επιθεωρήσεις 

Δημοσίων Στρατιωτικών Ταμείων και Καταλογισμοί. 

Τα Δημόσια Στρατιωτικά Ταμεία υπόκεινται σε τακτι¬ 
κούς και έκτακτους οικονομικούς ελέγχους και Επιθεω¬ 
ρήσεις. Οι ανωτέρω έλεγχοι και επιθεωρήσεις καθώς και 
οι καταλογισμοί σε βάρος των υπευθύνων οργάνων των 
Δημοσίων Στρατιωτικών Ταμείων ασκούνται από τα αρ¬ 
μόδια προς τούτο Όργανα της Πολεμικής Αεροπορίας 
κατά τις ισχύουσες διατάξεις. 

Άρθρο 5 

Διάλυση Δημοσίων Στρατιωτικών Ταμείων. 

1. Με απόφαση του Αρχηγού Γενικού Επιτελείου Αερο¬ 
πορίας, που δημοσιεύεται στην Εφημερίδα Κυβερνή- 
σεως, τίθενται τα Δημόσια Στρατιωτικά Ταμεία της Πολε¬ 
μικής Αεροπορίας υπό εκκαθάριση προς διάλυση και 
διαλύονται μετά την ολοκλήρωση της διαδικασίας εκκα¬ 
θάρισης. 

2. Στην ίδια απόφαση καθορίζεται το Δημόσιο Στρατιω¬ 
τικό Ταμείο στο οποίο περιέρχονται το Υπόλοιπο Ταμείου, 
τα Βιβλία, το Αρχείο, οι εκκρεμείς υποθέσεις-πράξεις και 
η τοπική αρμοδιότητα του διαλυομένου Δημοσίου Στρα¬ 
τιωτικού Ταμείου, το οποίο συνεχίζει και λειτουργεί μόνο 
στα πλαίσια της διαδικασίας εκκαθάρισης. 

Άρθρο 6 

Χρηματική Εξυπηρέτηση Δημοσίων 
Στρατιωτικών Ταμείων. 

1. Τα Δημόσια Στρατιωτικά Ταμεία εξυπηρετούνται 
χρηματικά ως ο νόμος ορίζει. 

2. Με κοινή απόφαση των Υπουργών Εθνικής Άμυνας 
και Οικονομικών, καθορίζονται οι περιπτώσεις εφοδια¬ 
σμού αυτών με ίδια χρηματικά Κεφάλαια. 

Άρθρο 7 

Λογιστικό Σύστημα. 

1. Στα Δημόσια Στρατιωτικά Ταμεία εφαρμόζεται το 
Λογιστικό Σύστημα που ισχύει για τις Δημόσιες Οικονο¬ 
μικές Υπηρεσίες, ιδία δετό λογιστικό εσόδων και εξόδων, 
ο τρόπος τήρησης των σχετικών λογαριασμών και δικαιο- 
λογητικών, των λογιστικών βιβλίων και διαδικασιών, που 
αφορούν σ’ αυτά, απόδοσης λογαριασμού και τήρησης 
των φακέλων λογιστικών στοιχείων. 

2. Επιτρέπεται η παράλληλη ή αποκλειστική εφαρμογή 


μηχανογραφικού λογιστικού συστήματος κατά τους 
όρους του άρθρου 109 του Ν. 2362/95. 

Άρθρο 8 

Κωδικός Αριθμός Δημοσίων Στρατιωτικών Ταμείων. 

Για κάθε Ταμείο παρέχεται από το Γενικό Λογιστήριο 
του Κράτους ιδιαίτερος Κωδικός Αριθμός Αναγνώρισης, 
ο οποίος αποτυπούται σε κάθε οικονομικό έγγραφο, Βι¬ 
βλίο ή άλλο παραστατικό στοιχείο που εκδίδεται από το 
Δημόσιο Στρατιωτικό Ταμείο. 

Άρθρο 9 

Λειτουργία των Δημοσίων Στρατιωτικών Τ αμείων 
σε Επιστράτευση και Πόλεμο. 

Σε περίπτωση επιστράτευσης ή πολέμου, τυγχάνουν 
εφαρμογής οι διατάξεις που προβλέπονται στα εφαρμο¬ 
ζόμενα εκάστοτε πολεμικά σχέδια, ως προς τις προσαρ¬ 
μογές και λοιπές ρυθμίσεις, που αφορούν τα Δημόσια 
Στρατιωτικά Ταμεία. 

Άρθρο 10 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 8 Δεκεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ. ΟΙΚΟΝΟΜΙΚΩΝ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΓΕΩΡΓΙΟΣ ΔΡΥΣ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 339 
Διορισμός ή πρόσληψη πολιτών της Ευρωπαϊκής Ένω¬ 
σης σε θέσεις εκπαιδευτικού προσωπικού της Δευτε¬ 
ροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1558/1985 (ΦΕΚ 137/Α') «Κυβέρ¬ 
νηση και Κυβερνητικά Όργανα». 

2. Τις διατάξεις της παραγράφου 2 του άρθρου 1 του 
Ν. 2431/1996 (ΦΕΚ 175/Α'), «Διορισμός ή πρόσληψη πο¬ 
λιτών της Ευρωπαϊκής Ένωσης στη Δημόσια Διοίκηση». 

3. Τις διατάξεις του Ν. 1566/1985 (ΦΕΚ 167/Α') «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις», όπως ισχύει. 

4. Τις διατάξεις του Ν. 2525/1997 (ΦΕΚ 188/Α723-9-97) 
«Ενιαίο Λύκειο, πρόσβαση των αποφοίτων του στην Τρι¬ 
τοβάθμια Εκπαίδευση, αξιολόγηση του Εκπαιδευτικού 
έργου και άλλες διατάξεις». 

δ.Τιςδιατάξειςτου Ν. 682/1977 (ΦΕΚ 244/Α') «Περί Ιδιω¬ 
τικών σχολείων Γενικής Εκπαίδευσης κ.λπ.». 

6. Τις διατάξεις του Π.Δ. 147/1976 (ΦΕΚ 56/Α715-3-76) 
«περί του Οργανισμού της Κεντρικής Υπηρεσίας του ΥΠ. 
Ε.Π.Θ.», όπως τροποποιήθηκε και ισχύει. 

7. Τις διατάξεις του άρθρου 29Α’ του Ν. 1558/85, 
όπως προστέθηκε με το άρθρο 27 του Ν. 2083/1992 

(ΦΕΚ 159/Α") και αντικαταστάθηκε με το άρθρο 1 παρ. 
2α του Ν. 2469/1997 (ΦΕΚ38/Α'), βεβαίωση αρ. 10801/ 
25-9-2000 της Υπηρεσίας Εντελλομένων Εξόδων του 
ΥΠ.Ε.Π.Θ. Το γεγονός ότι από την εφαρμογή των δια¬ 
τάξεων του παρόντος διατάγματος δεν προκαλείται 
καμία δαπάνη σε βάρος του κρατικού προϋπολογι¬ 
σμού. 

8. Την αριθ. ΔΙΔΚ/Φ 1/2/11187/12-5-2000 απόφαση του 
Πρωθυπουργού και της Υπουργού ΥΠ.ΕΣ.Δ.Δ.Α. «ανάθε¬ 
ση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης Λεωνίδα Τζαννή 
και Κωνσταντίνο Κάίσερλή» (ΦΕΚ630/Β'). 

9. Την αριθμ. 314/2000 γνωμοδότηση του Συμβουλίου 
της Επικράτειας μετά από πρόταση των Υπουργών Εθνι¬ 
κής Οικονομίας και Εθνικής Παιδείας και Θρησκευμάτων 
και του Υφυπουργού Εσωτερικών, Δημόσιας Διοίκησης 
και Αποκέντρωσης, αποφασίζουμε: 

Άρθρο 1 

Επιτρέπεται ο διορισμός ή η πρόσληψη πολιτών των 
κρατών-μελώντης Ευρωπαϊκής Ένωσης σε θέσεις εκπαι¬ 
δευτικού προσωπικού της Δημόσιας ή Ιδιωτικής Δευτε¬ 
ροβάθμιας Εκπαίδευσης όλων των κατηγοριών, κλάδων 
και ειδικοτήτων, με την επιφύλαξη των διατάξεων των 
επομένων άρθρων του παρόντος Διατάγματος. 

Άρθρο 2 

Ο διορισμός ή η πρόσληψη σε θέσεις εκπαιδευτικού 
προσωπικού Δευτεροβάθμιας Εκπαίδευσης ΠΕ01 (Θεο¬ 
λόγων) επιτρέπεται όταν ο πολίτης κράτους-μέλους της 
Ευρωπαϊκής Ένωσης είναι Χριστιανός που ανήκει στο 
Ορθόδοξο Δόγμα. 

Άρθρο 3 

Οι πολίτες των κρατών-μελών της Ευρωπαϊκής Ένω¬ 
σης, οι οποίοι κατέχουν θέσεις εκπαιδευτικού προσωπι¬ 
κού της Δευτεροβάθμιας Εκπαίδευσης δεν δύνανται: 

α) Να αναλαμβάνουν καθήκοντα Προέδρου και Αντι¬ 
προέδρου, Συμβούλων και Παρέδρωντου Παιδαγωγικού 
Ινστιτούτου, Προέδρου και μελών του Διοικητικού Συμ¬ 
βουλίου του Κέντρου Εκπαιδευτικής Έρευνας, του Προέ¬ 
δρου, Αντιπροέδρου, Διευθύνοντος Συμβούλου και με¬ 
λών του Διοικητικού Συμβουλίου του ΟΕΔΒ, Σχολικών 
Συμβούλων, Προϊσταμένου Διευθύνσεων και Γραφείων 
Εκπαίδευσης, Προϊσταμένου Τμημάτων Εκπαιδευτικών 
Θεμάτων των Νομαρχιακών Αυτοδιοικήσεων, Διευθυντή 
και Υποδιευθυντή σχολικών μονάδων. 

β) Να καταλαμβάνουν θέσεις Προϊσταμένων των Διευ¬ 
θύνσεων Κοινοτικού Πλαισίου Στήριξης, Παιδείας Ομογε¬ 
νών και Διαπολιτισμικής Εκπαίδευσης, Εκπαιδευτικής Ρα¬ 
διοτηλεόρασης, Σπουδών Δευτεροβάθμιας Εκπαίδευσης, 
Φυσικής Αγωγής, Εφαρμογής Προγραμμάτων Σχολών Εκ¬ 
παίδευσης Διδακτικού Προσωπικού και Τμημάτων Α', Β', Γ, 
Δ'της Διεύθυνσης ΚΠΣ, Τμήματος Α'της Διεύθυνσης Παι¬ 
δείας Ομογενών και Διαπολιτισμικής Εκπαίδευσης, Τμημά- 
τωνΑ', Β'της Διεύθυνσης Εποπτικών Μέσων Διδασκαλίας, 
Τμημάτων Α', Β', Γ, Δ' της Διεύθυνσης Σπουδών Δευτερο¬ 
βάθμιας Εκπαίδευσης, Τμημάτων Α', Γ της Διεύθυνσης Φυ¬ 
σικής Αγωγής, Τμημάτων Α', Β', Γ της Διεύθυνσης Εφαρ¬ 
μογής Προγραμμάτων Σχολών Εκπαίδευσης Διδακτικού 
Προσωπικού της Κεντρικής Υπηρεσίας του ΥΠΕΠΘ. 

γ) Να αποσπώνται σε εκπαιδευτικές μονάδες και Γ ρα¬ 
φεία Συντονιστών Εκπαίδευσης του Εξωτερικού. 


Άρθρο 4 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Δεκεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΛΕΩΝΙΔΑΣ ΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

□ 

ΑΠΟΦΑΣΕΙΣ 

(3) 

Πράξη Συμβουλίου Νομισματικής Πολιτικής 
αριθ. 44/12.12.2000 

Μείωση των βασικών επιτοκίων της Τράπεζας 
της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 

ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) Το άρθρο 35Α του Καταστατικού της Τράπεζας της 
Ελλάδος. 

β) Την Πράξη ΣΝΠ 32/7.3.2000, κεφ. II παράγρ. Α και Β, 
που αφορά τις πάγιες διευκολύνσεις της Τράπεζας της 
Ελλάδος προς τα πιστωτικά ιδρύματα. 

γ) Την αναγκαία πλήρη σύγκλιση των επιτοκίων της 
Τράπεζας της Ελλάδος προς τα αντίστοιχα επιτόκια της 
Ευρωπαϊκής Κεντρικής Τράπεζας, ενόψει της ένταξης 
της Ελλάδος στη ζώνη του ευρώ από 1 Ιανουάριου 2001, 
αποφάσισε τα εξής: 

1. Το επιτόκιο οριακής χρηματοδότησης των πιστωτι¬ 
κών ιδρυμάτων από την Τράπεζα της Ελλάδος έναντι 
ενεχύρου τίτλων του Ελληνικού Δημοσίου, ορίζεται σε 
6,50% από 7,25% ετησίως. 

2. Το επιτόκιο της πάγιας διευκόλυνσης αποδοχής κα¬ 
ταθέσεων των πιστωτικών ιδρυμάτων από την Τράπεζα 
της Ελλάδος ορίζεται σε 4,75% από 5,50% ετησίως. 

Οι διατάξεις της παρούσας Πράξης ισχύουν από την 
Τετάρτη 13 Δεκεμβρίου 2000 και εφεξής. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

ΛΟΥΚΑΣ ΠΑΠΑΔΗΜΟΣ Π. ΘΩΜΟΠΟΥΛΟΣ 

Ν. ΓΚΑΡΓΚΑΝΑΣ 
Β. ΔΡΟΥΚΟΠΟΥΛΟΣ 
Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 

Ακριβές αντίγραφο, 

Αθήνα, 12 Δεκεμβρίου 2000 

Δ/νση Νομισματικής Πολιτικής καιΤραπεζικών Εργασιών 
Ο Διευθυντής 
Π. ΚΥΡΙΑΚΟΠΟΥΛΟΣ 

(4) 

Απόκτηση ιδιότητας μέλους του Χρηματιστηρίου Παρα- 
γώγων Αθηνών (ΧΠΑ) από την Τράπεζα Κύπρου ΛΤΔ. 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 87/23.11.2000) 

Αφού έλαβε υπόψη: 

α) Τα άρθρα 18 παράγρ. 5 και 21 του Ν. 2396/96 περί 
«επενδυτικών υπηρεσιών στον τομέα των κινητών αξιών, 
επάρκεια ιδίων κεφαλαίων των επιχειρήσεων παροχής 
επενδυτικών υπηρεσιών και των πιστωτικών ιδρυμάτων 
και άυλων μετοχών». 

β) Το άρθρο 7 του Νόμου 2533/97 περί «χρηματιστη¬ 
ριακής αγοράς παραγώγων και άλλων διατάξεων». 

γ) Την απόφασή της 31/7/15.4.99, με την οποία διευκρι¬ 
νίστηκε ότι για την απόκτηση ιδιότητας μέλους οργανω¬ 
μένης χρηματιστηριακής αγοράς από τα πιστωτικά ιδρύ¬ 
ματα απαιτείται ειδική κατά περίπτωση άδεια της Τράπε¬ 
ζας της Ελλάδος. 

δ) Το 212/21.5.99 έγγραφο της Διεύθυνσης Γενικής Επι¬ 
θεώρησης Τραπεζών της Τράπεζας της Ελλάδος με το 
οποίο καθορίστηκαν τα απαιτούμενα στοιχεία και πληρο¬ 
φορίες που τα πιστωτικά ιδρύματα υποβάλλουν προκει- 
μένου να τους χορηγηθεί η προαναφερόμενη άδεια. 

ε) Το από 14.7.2000 (ΑΠ 23295) έγγραφο της Τράπεζας 
Κύπρου Λ.Τ.Δ., με το οποίο υποβλήθηκαντα απαιτούμενα 
στοιχεία και δικαιολογητικά για την παροχή άδειας από¬ 
κτησης της ιδιότητας μέλους του ΧΠΑ. 


στ) Την από 2.11.2000 (ΑΠ 23826) σχετική εισήγηση της 
Διεύθυνσης Γενικής Επιθεώρησης Τραπεζών της Τράπε¬ 
ζας της Ελλάδος, αποφάσισε τα ακόλουθα: 

Παρέχεται η απαιτούμενη από το άρθρο 21 του Ν. 
2396/96 άδεια στην Τράπεζα Κύπρου ΛΤΔ για την από¬ 
κτηση της ιδιότητας μέλους του Χρηματιστηρίου Παρα¬ 
γώγων Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο, 

Αθήνα, 12 Δεκεμβρίου 2000 
Ο Γ ραμματέας 
Σ. ΠΑΠΑΔΟΠΟΥΛΟΣ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 2279/2000 κοινή απόφαση Υπουργών Οικονομι¬ 
κών και Ανάπτυξης «Καθορισμός τρόπου είσπραξης του 
ανταποδοτικού τέλους 0,001 επί του ιδρυτικού κεφα¬ 
λαίου ή επί του ποσού της αύξησης κεφαλαίου των Ανω¬ 
νύμων Εταιριών υπέρ της Επιτροπής Ανταγωνισμού», που 
δημοσιεύθηκε στο ΦΕΚ 1411/Α' διορθώνεται στην παρ. 
4 της απόφασης ο αριθμός λογαριασμού της Εθνικής 
Τράπεζας αντί του λανθασμένου 040/516191-03, στο ορ¬ 
θό 040/546191-03. 

(Από την Επιτροπή Ανταγωνισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




